RS วิ่ง 4% รับผบห.ตั้งเป้ารายได้ปี 62 แตะ 5 พันลบ. โบรกฯเคาะเป้า 22.50 บ.ดันอัพไซด์พุ่ง!
RS วิ่ง 4% รับผบห.ตั้งเป้าปั้มรายได้ปี 62 แตะ 5 พันลบ. โบรกฯเคาะเป้า 22.50 บ. ดันอัพไซด์พุ่งปรี๊ด! ล่าสุด ณ เวลา 10.18 น. อยู่ที่ 16.60 บาท บวก 0.70 บาท หรือ 4.40% สูงสุดที่ 16.60 บาท ต่ำสุดที่ 16.20 บาท ด้วยมูลค่าซื้อขาย 68.42 ล้านบาท
12 ธ.ค. 2561

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ล่าสุด ณ เวลา 10.18 น. อยู่ที่ 16.60 บาท บวก 0.70 บาท หรือ 4.40% สูงสุดที่ 16.60 บาท ต่ำสุดที่ 16.20 บาท ด้วยมูลค่าซื้อขาย 68.42 ล้านบาท และยังมีอัพไซด์จากราคาเป้าหมายที่ 22.50 บาท อยู่ 35.54%

ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 22.50 บาท/หุ้น มองว่ากำไรปกติได้ผ่านจุดต่ำสุดไปแล้วในไตรมาส 2/61 และราคาหุ้นที่ปรับตัวลงมา 23%ใน 6 เดือนที่ผ่านมาได้สะท้อนลบไปมากแล้ว อีกทั้งมองว่า RS เป็นหนึ่งในหุ้น Domestic play ที่โดดเด่น
ขณะเดียวกันยังมีมุมมองเชิงบวกต่อ Outlook ของ RS โดยผู้บริหารเผยปี 2562 เน้นสร้างการเติบโตแนวราบ คาดได้เห็น Synergy จากธุรกิจ MPC ,  Media และ Music มากขึ้น ผู้บริหารคาดรายได้รวมสูงสุดในรอบ 37 ปีนับแต่ก่อตั้งบริษัทฯ อยู่ที่ 5,000 ล้านบาท เป็นไปตามที่คาดที่ 4,972 ล้านบาท เพิ่ม 32% เมื่อเทียบจากปีก่อน โดยมีสัดส่วนรายได้ ดังนี้ MPC อยู่ที่ 60% , Media อยู่ที่ 30% และ Music &amp; Event อยู่ที่ 10%
ทั้งนี้ บล.เคทีบี (ประเทศไทย) คงประมาณการกำไรสุทธิปี 2562 อยู่ที่ 514 ล้านบาท (โต 50.7% เทียบจากปีก่อน) หนุนโดย 1)คาดผลประกอบการช่อง 8 พลิกฟื้นกลับมาเป็นกำไร 2) รายได้จากธุรกิจ MPC ที่ขยายตัวโดดเด่น จากการเพิ่มจำนวนและความหลากหลายของสินค้า 3) Gross profit margin ที่ขยายตัวจากสัดส่วนรายได้ MPC ที่เพิ่มขึ้น